CELEX: 32013R1044
Language: lv
Date: 2013-10-25 00:00:00
Title: Komisijas Īstenošanas regula (ES) Nr. 1044/2013 ( 2013. gada 25. oktobris ), ar ko groza IV pielikumu Regulai (ES) Nr. 206/2010 attiecībā uz veterinārā sertifikāta paraugu bišu māšu un kameņu māšu sūtījumiem  Dokuments attiecas uz EEZ

26.10.2013   
            
            
               LV
            
            
               Eiropas Savienības Oficiālais Vēstnesis
            
            
               L 284/12
            
         KOMISIJAS ĪSTENOŠANAS REGULA (ES) Nr. 1044/2013
   (2013. gada 25. oktobris),
   ar ko groza IV pielikumu Regulai (ES) Nr. 206/2010 attiecībā uz veterinārā sertifikāta paraugu bišu māšu un kameņu māšu sūtījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā (1), un jo īpaši tās 17. panta 2. punkta b) apakšpunktu un 19. panta b) punktu,
   tā kā:
   
               (1)
            
            
               Direktīvā 92/65/EEK paredzētas dzīvnieku veselības prasības, kas reglamentē tādu dzīvnieku, spermas, olšūnu un embriju tirdzniecību un importu Savienībā, uz kuriem neattiecas dzīvnieku veselības prasības, kas paredzētas konkrētos direktīvas F pielikumā minētos Savienības tiesību aktos.
            
         
               (2)
            
            
               Bišu varroatoze ir iekļauta Direktīvas 92/65/EEK B pielikumā. To izraisa Varroa ģints ektoparazītiskas ērces, un ir ziņots par tās esamību visā pasaulē.
            
         
               (3)
            
            
               Komisijas Regula (ES) Nr. 206/2010 (2) nosaka veterinārās sertifikācijas prasības konkrētu dzīvu dzīvnieku sūtījumu ievešanai Savienībā. Regulas (ES) Nr. 206/2010 IV pielikuma 2. daļā iekļauts veterinārais sertifikāts “QUE”, ko paredzēts lietot bišu māšu un kameņu māšu (Apis mellifera un Bombus spp.) sūtījumiem.
            
         
               (4)
            
            
               Ar Komisijas Īstenošanas lēmumu 2013/503/ES (3) konkrētas dalībvalstu teritorijas ir atzītas par brīvām no varroatozes. Minētajā lēmumā noteiktajās papildu garantijās, kas attiecībā uz tirdzniecību tiek pieprasītas, lai aizsargātu šo teritoriju statusu “brīva no varroatozes”, ir paredzēts, ka dalībvalstīm ir jānosaka aizliegums ievest Savienībā tādus sūtījumus ar bišu mātēm un bitēm, kuru deklarētais galamērķis ir no varroatozes brīva teritorija.
            
         
               (5)
            
            
               Tādēļ attiecīgi būtu jāgroza veterinārais sertifikāts “QUE”, kas iekļauts Regulas (ES) Nr. 206/2010 IV pielikuma 2. daļā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Veterināro sertifikātu “QUE” Regulas (ES) Nr. 206/2010 IV pielikuma 2. daļā aizstāj ar šīs regulas pielikuma tekstu.
   2. pants
   Pārejas periodā līdz 2014. gada 30. maijam Savienībā ir atļauts ievest Regulas (ES) Nr. 206/2010 7. panta 3. punkta a) apakšpunktā minēto bišu sūtījumus, izmantojot veterināro sertifikātu, kas aizpildīts un parakstīts saskaņā ar paraugu “QUE” IV pielikuma 2. daļā Regulā (ES) Nr. 206/2010 tās līdzšinējā redakcijā pirms šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 25. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 14.9.1992., 54. lpp.
   
      (2)  Komisijas 2010. gada 12. marta Regula (ES) Nr. 206/2010, ar ko izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības (OV L 73, 20.3.2010., 1. lpp.).
   
      (3)  Komisijas 2013. gada 11. oktobra Īstenošanas lēmums 2013/503/ES, ar ko Savienības daļas atzīst par brīvām no bišu varroatozes un noteic papildu garantijas, kuras nepieciešamas attiecībā uz tirdzniecību un importēšanu Savienībā, lai aizsargātu šo daļu statusu “brīva no varroatozes” (OV L 273, 15.10.2013., 38. lpp.).
   
      PIELIKUMS
      
         “Paraugs “QUE”